**СТАНОВИЩЕ**

**за осъществен контрол**

по чл. 232 от ЗОП

за съответствие с изискванията на ЗОП на проектите на документи по чл. 232, ал. 3, т. 1, ал. 5 и ал. 9 ЗОП (І етап)

**РАЗДЕЛ І**

**Процедура**

|  |  |
| --- | --- |
| Към КСИ № | КСИ-291/2019 г. |
| ИН на регистрационната форма от ССИ: | 20191114-05242-0002 |
| Възложител: | **Ей И Ес-3С Марица Изток I ЕООД** |
| Вид на възложителя: | [ ]  публичен (чл. 5, ал. 2, т. 1-17 и ал. 3 ЗОП) [x]  секторен (чл. 5, ал. 4,т. 1-3 ЗОП)  |
| Вид на процедурата | [x]  Публично състезание |
| Процедурата е „ускорена“: | [ ]  Да [x]  Не |
| Обект на поръчката: | [ ]  Строителство[x]  Доставки[ ]  Услуги[ ]  Услуги по Приложение № 2 |
| Предмет на поръчката: | „Доставка, монтаж и въвеждане в експлоатация на автоматична система за мониторинг на емисии на живак в димните газове“ |
| Обособени позиции: | [ ]  Да Брой: [x]  Не |
| Професионалната област, в която попада предметът на възлаганата поръчка (според възложителя): | 28. Енергетика |
| Срок за изпълнение: | 24 месеца |
| Прогнозна стойност на поръчката в лв. без ДДС: | 626 442 |
| Финансиране: | [ ]  Изцяло от националния бюджет[ ]  Изцяло или частично със средства от ЕС[x]  Друго:  |
| Критерий за възлагане на поръчката: | [x]  Най-ниска цена[ ]  Ниво на разходите[ ]  Оптимално съотношение качество/цена |
| *Коментари и други бележки:* |

**РАЗДЕЛ ІІ**

**Проверени документи**

|  |
| --- |
| Проверката обхваща следните документи:1. Проекта на решение за откриване на процедурата;2. Проекта на обявление, с което се оповестява откриването на процедурата;3. Проекта на техническа спецификация |
| Всички документи, подлежащи на контрол, са получени в АОП | [x]  Да [ ]  Не  |
| Всички документи, подлежащи на контрол, са изпратени по предвидения ред  | [x]  Да [ ]  Не |
| Проверката на проекта на техническата спецификация е извършена от външен/ни експерт/и по чл. 232а ЗОП | [ ]  Да [x]  Не |
| *Коментари и други бележки:*Поради отказ на изтегления външен експерт да извърши възложената проверка и предвид обстоятелството, че в списъка по чл. 232а, ал. 2 ЗОП няма включени други експерти в областта, определена от възложителя като съответстваща на предмета на поръчката - „28. Енергетика”, проверката на проекта на техническа спецификация е извършена от експерти на АОП и обхваща съответствието на документа с изискванията на ЗОП (вж. чл. 18, т. 1 и чл. 16, ал. 3, изр. второ от Наредбата за външните експерти при предварителен контрол на обществени поръчки). |

**РАЗДЕЛ ІІІ**

**Резултати от контрола**

**Проект на обявление за обществена поръчка**

|  |
| --- |
| **Възлагащ орган** |
| *Констатации и препоръки:*1. В поле I.1) за адрес на профила на купувача и в поле I.3), за адрес, осигуряващ пряк достъп до документацията за обществената поръчка, са посочени два еднакви електронни адреса, които са неактивни. Препоръчваме при откриване на процедурата в полетата да се попълнят коректни адреси, съответстващи на наименованията на полетата - в I.1) да се посочи точен адрес на профила на купувача, а в поле І.3) - адрес, който директно препраща към самостоятелния раздел в профила на купувача с документите и информацията за конкретната поръчка (чл. 32, ал. 1 и 2 ЗОП).

Бележката, в частта за профила на купувача, е относима и за поле I.1) на решението.1. В поле I.1) при изписване на адреса на възложителя е допусната техническа грешка в посочването на държавата (GL вместо BG). Препоръчваме редакция.
 |

|  |
| --- |
| **Обхват на поръчката** |
| *Констатации и препоръки:*В поле II.2.11) възложителят е предоставил информация относно предвиждана опция, но не става ясно дали сумата на опцията е включена в прогнозната стойност на поръчката, попълнена в поле II.2.6). Препоръчваме допълване (вж. чл. 21, ал. 1 ЗОП и чл. 5, ал. 2 ППЗОП). |

|  |
| --- |
| **Годност (правоспособност) за упражняване на професионална дейност** |
| *Констатации и препоръки:*В поле III.1.4) са изброени основанията, наличието на които води до отстраняване на участник от процедурата. С цел пълнота, препоръчваме към основанията да се допълни и това по чл. 69 от Закона за противодействие на корупцията и за отнемане на незаконно придобитото имущество. |

|  |
| --- |
| **IIІ.2.6) Технически и професионални възможности** |
| *Констатации и препоръки:*1. В първата част на поле ІІІ.1.3), т. 1 е поставено изискване „Участникът да e изпълнил дейности с предмет и обем, идентични или сходни с тези на поръчката…“. Във втората част на полето се иска да е изпълнена минимум една сходна дейност, без уточнение относно обема. Обръщаме внимание, че при тази формулировка на изискването възложителят трябва да допусне всички участници, които са реализирали доставка, независимо от нейния обем. Препоръчваме прецизиране, ако е приложимо.
2. В поле III.1.3), т. 3. се изисква участникът да прилага система за управление на здравословни и безопасни условия на труд съгласно OHSAS 18001. Следва да се има предвид, че като критерии за подбор в ЗОП е уредено изискването на два вида системи - за управление на качеството и на околната среда (вж. чл. 63, ал. 1, т. 10 и 11 ЗОП). Доколкото стандартът OHSAS 18001 не е сред изброените в чл. 63, ал. 1 ЗОП, препоръчваме да отпадне от поле III.1.3). В случай че прилагането на система, свързана с управление на здравето и безопасността при работа, е необходимо за изпълнението на поръчката, достатъчно е да бъде заложено като изискване в техническата спецификация. В допълнение, обръщаме внимание, че съгласно страницата на Българския институт за стандартизация, здравословните и безопасни условия на труд се регулират и от стандарт БДС ISO 45001:2018.
3. В полето не са посочени документите, с които в случаите по чл. 67, ал. 5 ЗОП и чл. 112, ал. 1, т. 2 ЗОП се доказва съответствие с поставените условия (вж. чл. 59, ал. 5 ЗОП). Препоръчваме допълване.
 |

**РАЗДЕЛ IV**

**Допълнителна информация**

|  |
| --- |
| 1. Становището касае съответствието на представените в АОП проекти на документи с изискванията на ЗОП. Преценката за съответствие с други нормативни актове е извън правомощията на Агенцията и следва да се направи от възложителя.2. Съгласно чл. 232, ал. 9, т. 3 ЗОП, при процедура „публично състезание“, предварителният контрол завършва след осъществяването на първия етап.3. На Портала за обществени поръчки, в Тематична област – „Образци и списъци“, са публикувани одобрени стандартизирани проекти на договори и стандартизирани клаузи на договори. Възложителят е длъжен да ги прилага, освен когато естеството на поръчката не позволява това (вж. чл. 231, ал. 4 и ал. 5 ЗОП). Неприлагането на стандартизираните изисквания и документите се мотивира писмено в досието на обществената поръчка. |

 **ИЗПЪЛНИТЕЛЕН ДИРЕКТОР: Подпис (не се чете)**

 **Доц. д-р МИГЛЕНА ПАВЛОВА**

**Вярно с оригинала,**

**подписан на хартия**